பாலியல் சம்பந்தப்பட்ட எழுத்துகளை எழுத வேண்டிய விதத்தில் எழுதாவிட்டால், அது பெண்களை உயர்வுபடுத்தாது. மாற்றாக சிறுமைப்படுத்தி இழிவுபடுத்தக் கூடிய ஆபத்தினை ஏற்படுத்தும். கத்திமேல் நடப்பது போன்றதுதான் இது. ஏற்கெனவே பெண் என்பவள் உடல்ரீதியாகப் பார்க்கப்படும் வேளையில், இப்படிப்பட்ட எழுத்துகள் ஒருக்காலும் பெண்களை மேன்மைப்படுத்த இயலாது. பெண்ணை ஒரு நுகர்வுப் பொருளாக்கும் காரியத்தை நமது எழுத்துகளுமா செய்ய வேண்டும்? இதுதான் எனது ஆதங்கம்.